 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI NEAMȚ** |

**DE STAT**

**Decizia etapei de încadrare -proiect**

Ca urmare a solicitării de emitere a acordului de mediu adresate **SC FIBREX NYLON SRL-prin Zavada Marius,** cu sediul în **județul Neamț, comuna Săvinești, sat Săvinești, strada Gheorghe Caranfil, nr. 7,** înregistrată la APM Neamț cu nr. **21** din **06.01.2020**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **13.02.2020**, pentru proiectul **,,Desființare construcții C309, C315, C316, C317, C318, C319, C321, C324, C325, C326, C333, C340, C346, C345, C369, C371, C396/1, C400,,** propus a fi amplasat în **județul Neamț, comuna Săvinești, sat Săvinești, strada Gheorghe Caranfil, nr. 7**

- **continuarea procedurii privind emiterea aprobării de dezvoltare, proiectul nu se supune evaluării impactului asupra mediului şi nu se supune evaluării adecvate**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului, **anexa nr. 2, la pct. 13. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului**

-cererea de solicitate a acordului de mediu a fost făcută cunoscută publicului interesat prin publicare în ziarul "Realitatea" din 21 ianuarie 2020, afișare la sediul Primăriei Săvinești - data 20.01.2020, postare pe site-ul APM Neamț- data 16.01.2020;

-Decizia luată în cadrul ședinței Comisiei de analiză tehnică – 13.02.2020, privind etapa de încadrare, a fost adusă la cunoștința publicului prin postare pe site-ul APM Neamț la data de xxxxxx, și prin grija titularului de proiect anunțul privind decizia a luată a fost publicată în ziarul Realitatea xxxxxxx, și afișat la sediul Primăriei Săvinești în data xxxxxxxx.

-nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiunea şi concepţia întregului proiect:**

Proiectul constă în demolarea unor clădiri amplasate pe platforma industrială Săvinești, care nu mai conțin nici un echipament tehnologic, instalație, rețele de utilități, sau alte mijloace fixe- urmare a execuției Proiectului de *dezafectare “Fibrexnylon D”.*

Clădirile propuse a fi desființate au avut următoarele destinații:

|  |  |  |  |  |
| --- | --- | --- | --- | --- |
| Nr. crt | Nr. construcție | Nr. cadastral | Suprafața (mp) | Destinația inițiala a construcției/cladirii care se demolează |
| 1 | C309 | 52442 | 309 | Stație încărcare acumulatori /garaj utilaje |
| 2 | C315 | 52442 | 315 | Garaj |
| 3 | C316 | 52442 | 316 | Clădire instalație de ridicat |
| 4 | C317 | 52442 | 317 | Baracă metalică |
| 5 | C318 | 52442 | 318 | Boxă tâmplărie |
| 6 | C319 | 52442 | 319 | Boxă tăiat geamuri |
| 7 | C321 | 52442 | 321 | Baracă metalică |
| 8 | C324 | 52442 | 324 | Baracă metalică |
| 9 | C325 | 52442 | 325 | Clădire verificare, reparare mijloace de protecție respiratorie |
| 10 | C326 | 52442 | 318 | Clădire spălătorie |
| 11 | C333 | 52442 | 72 | Construcție pe structură metalică |
| 12 | C340 | 52442 | 247 | Baracă metalică |
| 13 | C346 | 52442 | 574 | Anexa la clădire demineralizare Melana |
| 14 | C345 | 52442 | 154 | Magazie și bazin |
| 15 | C369 | 52442 | 35 | Casa pompe, bazin neutralizare |
| 16 | C371 | 52442 | 2218 | Hală filtrare melana |
| 17 | C396/1 | 52442 | 2482 | Clădire Poliamid 3 |
| 18 | C400 | 52442 | 876 | Corp Poliamid |

Suprafaţa totală ocupată de clădirile propuse pentru demolare/desființare este de 9955 mp.

Descriere lucrări:

-se vor îndeparta inițial elementele de sticlă, lemn, metalice din construcții și care vor fi stocate temporar selectiv, în recipiente/spații ce vor avea special această destinație;

-se vor îndepărta materialele de construcție cu continut de azbest (plăcile azbociment), care acopera unele construcții; se demonteaza bucată cu bucată și se stochează temporar, ambalate, în spații acoperite;

-se procedează la demolarea prin zdrobire mecanică (pentru construcțiile realizate din beton/zidărie), din aproape în aproape, a elementelor de construcție. Materialul rezultat din demolarea clădirilor (beton, cărămidă, ceramică, etc.) va fi supus, pe amplasament, operației de mărunțire în scopul pregătirii pentru reutilizare, după separarea materialului bitumonos, asfalturilor sau a altor materile izolante de pe acoperișurile clădirilor, acolo unde acestea există. Prin concasarea (mărunțirea) beronului/zidăriei rezultate din demolări se realizează și separarea materialelor metalice (ex. armături). Acestea se stochează temporar, selectiv, într-un spațiu delimitat, pe platforma betonată în incinta Fibrexnylon S.A.

Metoda folosită pentru demolare este cea a zdrobirii mecanice, din aproape în aproape, a elementelor de construcție. Nu se utilizează expolzibil, nu se produc implozii pe amplasament.

-în cazul barăcilor metalice și a structurilor metalice din construcții, acestea vor fi tăiate cu foarfeca mecanică, iar materialul rezultat va fi dstocat temporar, selectiv, în vederea valorificării, împreuna cu fier-betonul rezultat din concasare, îe suprafețe betonate, în perimetrul Fibrexnylon S.A.

**b) cumularea cu alte proiecte existente şi/sau aprobate:** nu este cazul.

**c) utilizarea resurselor naturale, în special a solului, a terenurilor, a apei şi a biodiversităţii:** nu este cazul.

**d) cantitatea şi tipurile de deşeuri generate/gestionate:**

- *în* *perioada de realizare a lucrărilor de desființare:* vor deșeuri din activitatea de construire în principal deșeuri din construcții -cod 17 xx xx și deșeuri municipale -cod 20 03 01 de la executanții lucrărilor.

Inventarierea cantitativă pe tipuri de materiale înglobate în construcțiile propuse pentru desființare este prezentată în tabelul următor:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  | | | Cantități -tone | | | | | |
| Nr. crt | Nr. constr. | Materiale conținute în construcție | | | sticlă | lemn | beton/ cărămidă | metal | azbociment | asfalt |
| 1 | C309 | Construcție parter, fundatii beton, zidărie beton, terasă | | | 0 | 0 | 227 | 15 | 0 | 0.3 |
| 2 | C315 | Construcție parter, fundație beton, zidărie portantă, invelitoare din tablă | | | 0 | 0 | 25 | 1 | 0 | 0.0 |
| 3 | C316 | Construcție parter, fundație beton, zidărie portantă, invelitoare terasă | | | 0 | 0 | 50 | 1.5 | 0 | 0.1 |
| 4 | C317 | Magazie-construtie parter, structură metalici, fundatii izolate din beton, inchideri și compartimentiri tablă | | | 0 | 0 | 0 | 5 | 0 | 0.0 |
| 5 | C318 | Construcție parter, structură metalică, stalpi și ferme, fundatii izolate din beton, șarpantă metalică, invelitoare și pereți tablă | | | 0 | 0 | 1.5 | 3 | 0 | 0.0 |
| 6 | C319 | Construcție parter, zidărie portantă pe fundații continue, acoperiș terasă, compartimentări zidărie | | | 0 | 0 | 25 | 0 | 0 | 0.1 |
| 7 | C321 | Construcție tip baraca-pereți+ acoperiș tablă | | | 0 | 0 | 0 | 7 | 2.5 | 0.0 |
| 8 | C324 | Construcție tip baracăa-pereți+ acoperiș tablă | | | 0 | 0 | 0 | 5 | 0 | 0.0 |
| 9 | C325 | Construcție parter, zidărie portantă pe fundație continuă din beton, acoperiș terasă, compartimentări zidirie, tâmplărie lemn | | | 0.02 | 0.05 | 30 | 3 | 0 | 0.1 |
| 10 | C326 | Construcție parter, zidărie portantă, acoperiș terasă, compartimentări zidărie, tâmplarie lemn, pardoseli mozaic | | | 0.02 | 0.05 | 110 | 10 | 0 | 0.2 |
| 11 | C333 | Construcție parter structură metalică, pereți și acoperiș | | | 0 | 0 | 1 | 2 | 0 | 0.0 |
| 12 | C340 | Construcție cu structură metalică stilpi+ ferme, fundatii izolate, pereți și acoperiris de tablă | | | 0 | 0 | 0 | 6 | 0 | 0.0 |
| 13 | C346 | Construcție P și P+IE, structuri din elementc prefabricate, stalpi și ferme de beton, fundatii izolate beton, acoperiș chesoane, inchideri din zidărie | | | 0 | 0 | 35 | 25 | 0 | 0.3 |
| 14 | C345 | Construcție parter pe fundatii continue din beton armat și structuri metalici, stalpi și ferme, acoperiș azbociment, inchideri azbociment | | | 0 | 0 | 2 | 1.5 | 2 | 0.0 |
| 15 | C369 | Construcție zidărie portantă parter, fundatii continue beton, acoperiș terasă | | | 0 | 0 | 25 | 2 | 0 | 0.1 |
| 16 | C371 | Construcție P și P+lE cu structuri din elemente prefabricate de beton și cadre din beton armat-fundatii izolate, acoperiș chesoane și plansee terasă, inchideri și compartimentări zidărie | | | 0 | 0 | 150 | 15 | 0 | 1.0 |
| 17 | C396/1 | Construcție sistem monobloc cu regim de inaltime: P;P+ lE S+P+ lE și P+4E cu structuri din beton armat în cadre și zidărie portantă, fundate pe talpi de fundtie, fundatii izolate și continue din beton armat, plansee din beton armat acoperiș terasă pe planșee și chesoane, inchideri și compartimentări din zidărie și tamplarie metalică, pardoseli beton, mozaic gresie | | | 1.5 | 1 | 3000 | 150 | 0 | 1.0 |
| 18 | C400 | construcție sistem monobloc cu regim de inaltime: S+P; S+P+E;P;P+E;P+SE; P+8E cu structură din beton armat în cadre și zidărie portantă fundate pe talpi de fundație, fundatii izolate și continue din beton armat, planșee din beton armat acoperiș terasă pe plansee și chesoane, închideri și compartimentări din zidărie, pardoseli din beton armat. | | | 0.5 | 1 | 2000 | 100 | 0 | 1.0 |
|  |  | |  | **TOTAL (tone)** | **2** | **2** | **5682** | **352** | **5** | **4** |

La finalizarea proiectului, 100% din masa materialului din beton și cărămidă, rezultat din demolarea construcțiilor, va fi pregătit pentru reutilizare, reciclare și alte operațiuni de valorificare materiale, inclusiv operațiuni de rambleiere. Parte din materialele rezultate din demolarea elementelor de beton, căramidă, materiale ceramice, supuse operației de concasare/mărunțire, vor fi utilizate la umplerea golurilor tehnologice (subsolurile clădirilor „Relon”) - va putea fi astfel reutilizată în amenajări de aducere la nivel, cca. 10% din cantitatea totală.

Alte deșeuri rezultate:

* fier şi oţel, cod 17 04 05, cca. 352 t;
* lemn, cod 17 02 01, cca. 2 t;
* sticlă, cod 17 02 02, cca. 2 t;
* asfalturi, 17 03 02, cca. 4 t;
* materiale de constructie cu continut de azbest, 17 06 05\* , cca. 5 t;
* 20 03 xx alte deşeuri municipale.

-deşeurile rezultate în perioada lucrărilor de execuţie: stocare temporară selectivă în recipiente/spații adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare, până la predarea acestora unor egenți economici autorizați să execute activități de colectare/transport în vederea eliminării/valorificării deșeurilor și resturilor.

Deșeurile se vor colecta selectiv, corespunzător codurilor de deşeuri precizate în anexa nr. 2 la HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*. Vor fi predate, pe bază de contract, la operatori autorizați pentru colectare/transport/valorificare/eliminare deșeuri periculoase/nepericuloase.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de desființare, amenajare/pregătire a terenului;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

Executarea lucrărilor de demolare va fi organizată astfel încât să se asigure protejarea drumurilor intrauzinale, forajelor si altor amenajari din zonă.

In cazul deteriorarii drumurilor, suprafețelor betonate, hidranților, prestatorul va avea obligația, prin contract, să execute lucrările de remediere.

Fibrexnylon S.A. va asigura refacerea zonelor de pamânt acoperite de vegetație.

În vederea limitării efectelor negative și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

- se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**:

Sursele de poluare atmosferică asociate proiectului - arderea combustibililor pentru transporturi, operațiunile executate efectiv în cadrul lucrărilor de desființare, ar putea constitui factori de poluare a atmosferei, respectiv un potențial risc pentru sănătatea umană; acesta ar putea fi încadrat ca nesemnificativ întrucât în imediata vecinătate a zonei de executare a lucrărilor, platforma industrială Săvinești, nu există locuințe; Distanța fața de cea mai apropiată locuinta este de cca. 1 km.

**2. Amplasarea proiectului**

**a) utilizarea actuală şi aprobată a terenurilor:** Conform CU nr. 171/28.10.2019 eliberat de Primăria Comunei Săvinești:

-terenul în suprafața de 314680 mp este situat în intravilanul satului Săvinești, comuna Săvinești, strada Gheorghe Caranfil, nr. 7, folosință actuală curți-construcții, încadrat conform PUG în UTR 7 zona destinată industriei și serviciilor;

Vecinătăți:

* nord: S.C. RIFIL S.A.
* est, sud-est: GA-PRO-CO CHEMICALS Săvinești;
* sud: str. Ghoerghe Caranfil - drum uzinal;
* vest: S.C. YARNEA S.R.L. şi S.C. COMES S.A.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** pe perioada executării lucrărilor propuse prin proiectul de desființare nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de realizare a lucrărilor propuse.

**b) natura impactului:** zgomot și pulberi rezultate în urma operațiunilor executate în cadrul lucrărilor de desființare;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de desființare iar intensitatea sa va fi variabilă în funcție de operațiunile executate;

Durata de execuție a lucrărilor: 36 luni. În perioada de execuție, în cazul apariției unor eventuale poluări accidentale, ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/ constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** nu este cazul.

**h)posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare.

**Condițiile de realizare a proiectului:**

a) Obţinerea tuturor avizelor şi acordurilor înscrise în Certificatul de urbanism 171/28.10.2019 eliberat de Primăria Comunei Săvinești, respectarea tuturor prevederilor şi cerinţelor specificate de acestea, precum și a legislației în domeniu.

b) Respectarea  documentaţiei tehnice depuse, a condiţiilor şi prevederilor proiectului de execuţie.

d) Condiţii aferente lucrărilor de construire şi specifice organizării de şantier:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

-Este interzis focul deschis pe șantier, în aer liber.

-În cazul transporturilor deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

-La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic.

* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

-Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Zonele ,,în lucru,, și organizarea de şantier vor fi împrejmuite, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor. În incinta astfel delimitată de restul terenului, se vor amenaja spaţii/recipente pentru stocarea temporară şi selectivă a deşeurilor rezultate.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate cître operatori autorizați.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- este interzisă amestecarea diverselor categorii de deșeuri;

-se vor respecta prevederile Legii 211din 15 noiembrie 2011 privind regimul deşeurilor, cu modificările și completările ulterioare;

-este obligatorie realizarea evidenţei gestiunii deşeurilor rezultate în perioada de realizare a lucrărilor, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate temporar;

**-Vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.**

**-golurile rezultate în urma lucrărilor propuse prin proiect (ex. subsolurile clădirilor „Relon”) vor fi aduse la nivelul terenului, prin utilizarea unei părți (aprox. 10%- conform declarației titularului) a materialelor rezultate din demolarea elementelor de beton, căramidă, materiale ceramice, după ce acestea au fost pregătite pentru reutilizare;**

**-înainte de începerea lucrărilor titularul are obligația să încheie contracte pentru gestionarea (eliminarea, valorificarea, tratarea) deșeurilor rezultate din lucrările propuse;**

**- pe toată perioada de realizare a lucrărilor de demolare titularul are obligația să se asigure că se va realiza o demolare selectivă și vor fi separate toate deșeurile pe categorii/ coduri, inclusiv deșeuri ,,ascunse,, care nu au putut fi identificate înainte de demararea lucrărilor;**

**-pe toată perioada de realizare a lucrărilor de demolare și umplere a golurilor rezultate, titularul are obligația să se asigure de corecta gestionare a deșeurilor și materialelor de umplutură, de separarea corectă a acestora astfel încât să se elimine riscul de a se îngropa în sol deșeuri sau materiale ce nu corespund acestui scop;**

**-la finalizarea lucrărilor titularul va transmite căte APM Neamț un raport care sa cuprindă evidența cantitativa a deșeurilor rezultate, pe coduri de deșeuri și modul de gestionare al acestora:**

**-Conform Legii 211/2011 actualizată:**

**Obligaţii anuale privind nivelul de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere, rambleiere care utilizează deşeuri pentru a înlocui alte materiale, ale persoanele juridice pe numele cărora sunt emise autorizaţiile de construcţie/desfiinţare: minimum 70% din cantitatea de deşeuri provenite din activităţile de construcţii în anul 2020.**

* Protecţia împotriva zgomotelor şi vibraţiilor:

- În perioada de execuţie a lucrărilor se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

- Nici un vehicul nu va avea motorul pornit în perioadele de staţionare.

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populatiei, cu modificările și completările ulterioare.

Pe tot parcursul derulării lucrărilor de execuţie a proiectului vor fi respectate prevederile OUG nr. 195/2005 privind protecţia mediului, aprobată şi modificată cu Legea 265/2006, modificată şi completată de OG nr. 164/2008, cu modificările și completările ulterioare, referitoare la protecţia calităţii apelor, atmosferei, solului şi la protecţia aşezărilor umane;

Se va respecta legislaţia în vigoare, privind paza şi stingerea incendiilor.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Iulian JUGAN**

**Şef Serviciu A.A.A. , Întocmit,**

**Monica ISOPESCU Biatrice POPUȚOAIA**